বস্তুত নারী এবং পুরুষের নারীত্ব এবং পুরুষত্ব প্রেক্ষিতনির্ভর। স্থান-কাল-পাত্রভেদে নারীর সঙ্গে পুরুষের কিংবা পুরুষের সঙ্গে নারীর বৈপরিত্য দেখা দিতেই পারে। যেহেতু নারী এবং পুরুষের বাস্তবতা এক নয়; আলাদা আলাদা। একই পরিবারের যমজ ভাই-বোনের বাস্তবতা যেমন এক নয়, রুচি এক নয়, দিবারাত্রি সমান নয়, এ অবস্থায় বাংলাদেশী নারী আর প্রাচ্যের নারীর বাস্তবতাও এক হওয়ার নয়। সিমন দ্য বুভুয়া যতই বলুন, আমরা আমাদের প্রেক্ষিত অনুযায়ী, আমাদের বাস্তবতা অনুযায়ী সেসব অপ্তবাক্য মেনে নেব অথবা বর্জন করব; প্রাচ্যের নারীর অন্ধ অনুকরণের নাম নারীচেতনা হতে পারে না। প্রাচ্যের নারীরা শিক্ষা-দীক্ষায় আমাদের চেয়ে অনেক এগিয়ে। এক্ষেত্রে তারা আমাদের আদর্শ হতেই পারেন, কিন্তু প্রকাশ্যে রেস্তোরাঁয়, সমুদ্র সৈকতে, বিয়েবহির্ভূত তথা উলঙ্গ বেহায়াপনা, বেলেল্লাপনা কোনো মতেই অনুকরণযোগ্য হতে পারে না।